CELEX: 52020DP0162
Language: lt
Date: 1592438400000
Title: 2020 m. birželio 18 d. Europos Parlamento sprendimas dėl Specialiojo komiteto dirbtinio intelekto skaitmeniniame amžiuje klausimais sudarymo ir jo įgaliojimų, narių skaičiaus ir įgaliojimų laiko nustatymo (2020/2684(RSO))

2021 9 8   
            
            
               LT
            
            
               Europos Sąjungos oficialusis leidinys
            
            
               C 362/189
            
         
      P9_TA(2020)0162
      Specialiojo komiteto dirbtinio intelekto skaitmeniniame amžiuje klausimais sudarymas ir jo įgaliojimų, narių skaičiaus ir įgaliojimų laiko nustatymas
      2020 m. birželio 18 d. Europos Parlamento sprendimas dėl Specialiojo komiteto dirbtinio intelekto skaitmeniniame amžiuje klausimais sudarymo ir jo įgaliojimų, narių skaičiaus ir įgaliojimų laiko nustatymo (2020/2684(RSO))
      (2021/C 362/42)
      
         Europos Parlamentas,
      
                  —
               
               
                  atsižvelgdamas į Pirmininkų sueigos pasiūlymą dėl sprendimo,
               
            
                  —
               
               
                  atsižvelgdamas į Darbo tvarkos taisyklių 207 straipsnį,
               
            
                  A.
               
               
                  kadangi Europos Sąjunga turi aiškias kompetencijas skaitmeninės darbotvarkės ir dirbtinio intelekto srityje, kaip nurodyta Sutarties dėl Europos Sąjungos veikimo 4, 13, 16, 26, 173, 179, 180, 181, 182, 186 ir 187 straipsniuose;
               
            
                  B.
               
               
                  kadangi šiuo dokumentu įsteigto specialiojo komiteto rezultatas turėtų būti holistinis požiūris, suteikiantis bendrą ilgalaikę poziciją, pabrėžiant pagrindines ES vertybes ir tikslus, susijusius su dirbtiniu intelektu skaitmeniniame amžiuje;
               
            
                  C.
               
               
                  kadangi svarbu užtikrinti, kad perėjimas prie skaitmeninių technologijų būtų orientuotas į žmogų ir atitiktų Europos Sąjungos pagrindinių teisių chartiją;
               
            
                  D.
               
               
                  kadangi dirbtinio intelekto naudojimas susijęs su didelėmis problemomis pagrindinių teisių srityje, pvz., asmens duomenų apsauga ir teise į privatumą, tačiau tuo neapsiribojant, o taip pat su reikšmingais technologiniais pokyčiais ir novatoriškų sprendimų diegimu;
               
            
                  E.
               
               
                  kadangi perėjimas prie skaitmeninių technologijų turės poveikį visiems ekonomikos ir visuomenės aspektams;
               
            
                  F.
               
               
                  kadangi skaitmeninimas pakeis mūsų pramonę ir rinkas, todėl reikėtų pritaikyti galiojančius teisės aktus;
               
            
                  G.
               
               
                  kadangi svarbu, kad Europos Sąjunga laikytųsi bendros pozicijos, siekiant išvengti bendrosios rinkos susiskaidymo, kurį lemia nacionalinės teisės aktų skirtumai;
               
            
               
                  1.
               
               
                  nusprendžia sudaryti Specialųjį komitetą dirbtinio intelekto skaitmeniniame amžiuje klausimais, kurio įgaliojimai yra tokie:
                  
                              a)
                           
                           
                              išnagrinėti būsimą dirbtinio intelekto poveikį ES ekonomikai skaitmeniniame amžiuje, visų pirma įgūdžių, užimtumo, finansinių technologijų, švietimo, sveikatos, transporto, turizmo, žemės ūkio, aplinkos, gynybos, pramonės, energetikos ir e. valdžios srityse;
                           
                        
                              b)
                           
                           
                              toliau tirti dirbtinio intelekto diegimo problemą ir jo indėlį į verslo vertę bei ekonomikos augimą;
                           
                        
                              c)
                           
                           
                              analizuoti trečiųjų valstybių požiūrį ir jų indėlį papildant ES veiksmus;
                           
                        
                              d)
                           
                           
                              pateikti Parlamento atsakingiems nuolatiniams komitetams vertinimą, kuriame būtų apibrėžti bendri vidutinės trukmės ir ilgalaikiai ES tikslai, o taip pat nurodyti pagrindinius žingsnius, reikalingus jiems pasiekti, visų pirma remiantis šiais 2020 m. vasario 19 d. paskelbtais Komisijos komunikatais:
                              
                                          —
                                       
                                       
                                          Europos skaitmeninės ateities kūrimas (COM(2020)0067),
                                       
                                    
                                          —
                                       
                                       
                                          Europos duomenų strategija“ (COM(2020)0066),
                                       
                                    
                                          —
                                       
                                       
                                          Baltoji knyga „Dirbtinis intelektas. Europos požiūris į kompetenciją ir pasitikėjimą“, COM(2020)0065,
                                       
                                    
                                          —
                                       
                                       
                                          ataskaita dėl dirbtinio intelekto, daiktų interneto ir robotikos poveikio saugai ir atsakomybei (COM(2020)0064),
                                       
                                    įskaitant veiksmų planą „Prie skaitmeninio amžiaus prisitaikiusi Europa“, kuriame Europos Sąjungai pateikiamas strateginis planas, kuriame apibrėžiami jos bendri vidutinės trukmės ir ilgalaikiai tikslai bei pagrindiniai žingsniai jiems pasiekti;
                           
                        
            
               
                  2.
               
               
                  pabrėžia, kad visos specialiojo komiteto rekomendacijos pateikiamos kompetentingiems Parlamento komitetams ir pastarieji, jei reikia, imasi tolesnių veiksmų;
               
            
               
                  3.
               
               
                  nusprendžia, kad Parlamento nuolatinių komitetų, atsakingų už klausimus, susijusius su Sąjungos teisės aktų, susijusių su specialiojo komiteto atsakomybės sritimi, priėmimu, stebėsena ir įgyvendinimu, įgaliojimams, personalui ir turimiems ištekliams nebus daromas poveikis arba jie nebus dubliuojami, todėl jie liks nepakitę;
               
            
               
                  4.
               
               
                  nusprendžia, kad kai specialiojo komiteto darbas apima konfidencialaus pobūdžio įrodymų klausymą, liudijimus su asmens duomenimis arba keitimąsi nuomonėmis ar klausymus su institucijomis ir įstaigomis dėl konfidencialios informacijos, įskaitant mokslinius tyrimus arba jų dalis, kuriems suteiktas konfidencialumo statusas pagal Europos Parlamento ir Tarybos reglamento (EB) Nr. 1107/2009 63 straipsnį (1), posėdžiai yra uždari; be to, nusprendžia, kad liudytojai ir specialistai turi teisę duoti parodymus ar liudyti uždarame posėdyje;
               
            
               
                  5.
               
               
                  nusprendžia, kad į viešus posėdžius kviečiamų asmenų sąrašas, juose dalyvaujančių asmenų sąrašas ir tokių posėdžių protokolai turi būti skelbiami viešai;
               
            
               
                  6.
               
               
                  nusprendžia, kad specialiojo komiteto gauti konfidencialūs dokumentai turi būti vertinami laikantis Darbo tvarkos taisyklių 221 straipsnyje nustatytos procedūros; taip pat nusprendžia, kad tokia informacija turi būti naudojama tik specialiojo komiteto galutinei ataskaitai parengti;
               
            
               
                  7.
               
               
                  nusprendžia, kad specialusis komitetas turės 33 narius;
               
            
               
                  8.
               
               
                  nusprendžia, kad įgaliojimai specialiajam komitetui suteikiami 12 mėnesių ir kad šis terminas pradedamas skaičiuoti nuo jo steigiamojo posėdžio datos;
               
            
               
                  9.
               
               
                  nusprendžia, kad specialusis komitetas gali pateikti Parlamentui laikotarpio vidurio laikotarpio ataskaitą ir kad jis pateiks galutinę ataskaitą, kurioje išdėstys faktines išvadas ir rekomendacijas, susijusias su priemonėmis ir iniciatyvomis, kurių reikia imtis, nedarydamas poveikio nuolatinių komitetų kompetencijai pagal jo Darbo tvarkos taisyklių VI priedą.
               
            
         (1)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).